مشاہد عہد نبوت میں بیعت الرضوان کو غیر معمولی اہمیت حاصل ہے ، وہ اس بیعت میں بھی شریک تھے ، خلافت صدیقی میں شام کی بعض لڑائیوں میں شریک تھے ، خلافت فاروقی میں مصر کے فتح ہونے میں دیر ہوئی تو عمرو بن عاصؓ نے عمرؓ بن خطاب کو مزید کمک کے لیے خط لکھا ، حضرت عمرؓ بن خطاب نے 4 ہزار فوج روانہ کی جس میں ایک ہزار فوج کے حضرت عبادہؓ بن صامت افسر تھے اور جواب میں لکھا کہ ان افسروں میں ہر شخص ایک ہزار آدمیوں کے برابر ہے ، یہ کمک مصر پہنچی تو عمرو بن عاصؓ نے تمام فوج کو یکجا کرکے ایک پراثر تقریر کی اور حضرت عبادہؓ بن صامت رضی اللہ تعالیٰ عنہ کو بلا کر کہا کہ اپنا نیزہ مجھ کو دیجئے ، خود سر سے امامہ اتارا اور نیزہ پر لگا کر ان کے حوالہ کیا کہ یہ سپہ سالار کا علم ہے اور آج آپ سپہ سالار ہیں،خدا کی شان کہ پہلے ہی حملہ میں شہر فتح ہو گیا ۔
Entity: مصر — Type: /location, /location/country, /organization/sports_team, /person, /organization